
Uznesenie Okresný súd Banská Bystrica, pracovisko Brezno, v právnej veci žalobkyne A. B., nar. XX.XX.XXXX, bytom C. XXX/XX, D., proti žalovanému A. B., nar. XX.XX.XXXX, bytom C. XXX/XX, D., v konaní o návrhu na vysťahovanie z rodičovského domu, takto rozhodol: I. Súd konanie z a s t a v u j e. II. Žiadnej zo strán sa náhrada trov konania
n e p r i z n á v a.
odôvodnenie: 1. Návrhom doručeným tunajšiemu súdu dňa 05.03.2026 sa žalobkyňa domáhala voči žalovanému vysťahovania z rodičovského domu. 2. Dňa 25.03.2026 žalobkyňa súdu doručila späťvzatie návrhu a žiadala konanie o tomto návrhu zastaviť. O náhrade trov konania nežiadala rozhodovať. 3. Podľa § 144 zákona č. 160/2015 Z.z. Civilného sporového poriadku (ďalej len „CSP“) žalobca môže vziať žalobu späť. 4. Podľa § 145 ods. 1 CSP ak je žaloba vzatá späť celkom, súd konanie zastaví. 5. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 7. Podľa § 262 ods.1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Súd s prihliadnutím na prejavenú vôľu žalobkyne nekonať o podanom návrhu v nadväznosti na citované zákonné ustanovenia CSP rozhodol tak, že konanie zastavil. Prípadný nesúhlas žalovaného v danom prípade nie je v zmysle § 146 ods. 1 CSP účinný, nakoľko žalobkyňa zobrala svoj návrh späť skôr než sa začalo pojednávanie (predtým než sa strany sporu vyjadrili vo veci). 9. O trovách konania súd rozhodol v zmysle § 256 ods. 1 CSP a contrario tak, že žiadna zo strán nemá právo na náhradu trov konania.
Poučenie: Proti tomuto rozhodnutiu je prípustné odvolanie v lehote 15 dní (§ 362 ods. 1 C.s.p.) odo dňa jeho doručenia, v dvoch vyhotoveniach na Okresný súd Banská Bystrica, pracovisko Brezno. V odvolaní sa má popri všeobecných náležitostiach (§ 127 C.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje a nesprávny a čoho sa odvolateľ domáha. Odvolanie možno v zmysle § 365 ods. 1 C.s.p. odôvodniť len tým, že - neboli splnené procesné podmienky, - súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, - rozhodoval vylúčený sudca alebo nesprávne obsadený súd, - konanie má inú vadu, ktorá mohla mať za následok nesprávne rozhodnutie vo veci, - súd prvej inštancie nevykonal navrhnuté dôkazy, potrebné na zistenie rozhodujúcich skutočností, - súd prvej inštancie dospel na základe vykonaných dôkazov k nesprávnym skutkovým zisteniam, - zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, - rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v § 365 ods. 1 C.s.p., ak táto vada mala vplyv na rozhodnutie vo veci samej.

